Júlígangan okkar var á slóðir sem voru nokkuð " nýjar " , a.m.k. fyrir fararstjórana . Ferðinni heitið upp á Mýrar , nánar tiltekið á Kolbeinsstaðafjall sem liggur milli Hnappadals og Hítardals . Fyrst var förinni heitið á tilkomumikla klettaborg sem gnæfir yfir svæðið og nefnist Hrútaborg og er 812 m.y.s. Það blés svolítið á okkur að norðaustan . Eins og í svo mörgun ferðum á þá er mesti vindurinn á tveimur stöðum : á bílastæðinu og á toppnum ! Það er svolítið príl upp á Hrútaborgina sjálfa en ekkert vandamál ef varlega er farið . Toppamynd nr. 1 tekinn þar . Síðan var haldið eftir hrygg ( Steinahlíð ) að sjálfu Kolbeinsstaðafjalli sem skartar hinni tilkomumiklu Tröllakirkju ( 862 m.y.s. ) en hún er ein af þremur tindum með sama nafni á Vesturlandi . Fyrst þrætt austan megin undir tveimur hnjúkum sem hvorugur hafa nafn á kortinu en óstaðfestar heimildir nefna þann nyrðri Fögruhlíðarhnúk . Við lyftum okkur upp í skarð og fetuðum okkur meðfram Tröllakirkjunni vestan megin . Hækkuðum okkur aftur upp og birtist þá nýtt og glæsilegt sjónarhorn á þennan magnaða tind . Á Tröllakirkjuna er ekki farið með stóran nema vera með línu til að tryggja öryggi og var því staðar numið sem var skv okkar áætlun . En nokkrir úr óþekku deildinni gátu ekki setið á sér og príluðu upp á kirkjuna sjálfa . Við hin sátum í makindum og fylgdumst með . Eftir nokkrar brosmildar " selfie " myndir á toppnum kom óþekka deildin til baka með pínu montbros á vör ! Uppsöfnuð hæðarhækkun var 1070 metrar á þessari 14 km göngu . Frábær dagur á fjöllum þrátt fyrir örlítinn blástur !